ระเบียบการท่าเรือแห่งประเทศไทยว่าด้วยการขุดลอกและทิ้งดินภายในอาณาบริเวณของการท่าเรือแห่งประเทศไทยพ.ศ. ๒๕๔๘ โดยที่เป็นการสมควรปรับปรุงระเบียบการท่าเรือแห่งประเทศไทยว่าด้วยการขุดลอกและทิ้งดินภายในอาณาบริเวณของการท่าเรือแห่งประเทศไทย พ.ศ. ๒๕๔๗ ให้เหมาะสมยิ่งขึ้นอาศัยอำนาจตามมาตรา ๒๙ (๑) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ คณะกรรมการการท่าเรือแห่งประเทศไทยจึงให้วางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยการขุดลอกและทิ้งดินภายในอาณาบริเวณของการท่าเรือแห่งประเทศไทย พ.ศ. ๒๕๔๘ข้อ๒[๑] ให้ใช้ระเบียบนี้ตั้งแต่วันที่ ๓ พฤษภาคม๒๕๔๘ เป็นต้นไปข้อ๓ ให้ยกเลิก๓.๑ระเบียบการท่าเรือแห่งประเทศไทยว่าด้วยการขุดลอกและทิ้งดินภายในอาณาบริเวณของการท่าเรือแห่งประเทศไทย พ.ศ. ๒๕๔๗๓.๒ระเบียบหรือคำสั่งอื่นใดที่ขัดหรือแย้งกับระเบียบนี้ข้อ๔ ในระเบียบนี้การท่าเรือ หมายถึง การท่าเรือแห่งประเทศไทยอาณาบริเวณ หมายถึงอาณาบริเวณของการท่าเรือแห่งประเทศไทยตามพระราชกฤษฎีกากำหนดอาณาบริเวณของการท่าเรือแห่งประเทศไทย ณ ท่าเรือกรุงเทพ พ.ศ.๒๔๙๙ และให้หมายความถึง พื้นที่ปฏิบัติงาน ที่กำหนดเป็นที่จอดเรือ ขุดลอก และทิ้งดินด้วยผู้ประกอบการ หมายถึงผู้ประกอบกิจการท่าเรือหรืออื่น ๆทั้งภาครัฐและเอกชนซึ่งตั้งอยู่ริมฝั่งแม่น้ำเจ้าพระยาภายในอาณาบริเวณเรือ หมายถึงเรือและอุปกรณ์ที่ใช้ในการขุดลอกประเภทต่าง ๆ พร้อมพนักงานประจำเรือซึ่งมีรายละเอียดตามเอกสารแนบท้ายข้อตกลงค่าธรรมเนียม หมายถึงค่าชดเชยการทิ้งดินที่ขุดลอกในอาณาบริเวณโดยคิดตามจำนวนดินที่ขออนุญาตขุดลอกหรือตามจำนวนที่ขุดลอกจริงเป็นลูกบาศก์เมตรเพื่อให้สอดคล้องกับข้อเท็จจริงในการปฏิบัติตามระเบียบฯที่ทิ้งดิน หมายถึงตำบลที่ภายในอาณาบริเวณที่การท่าเรือแห่งประเทศไทย กำหนดให้เป็นที่ทิ้งดินภายในอาณาบริเวณตามแผนที่กำหนดตำบลที่สำหรับที่ทิ้งดินในภาคผนวก ก.ข้อ๕ ให้ผู้ประกอบการยื่นคำร้องขออนุญาตทำการขุดลอกและทิ้งดินภายในอาณาบริเวณตามแบบที่กำหนดไว้ในภาคผนวกข. ต่อกองการสำรวจร่องน้ำ ฝ่ายการร่องน้ำ และให้ผู้อำนวยการกองการสำรวจร่องน้ำแจ้งผู้ประกอบการมาทำข้อตกลงตามแบบและรายละเอียดที่กำหนดไว้ในภาคผนวก ค.ข้อ๖ ผู้ประกอบการที่ได้รับอนุญาตให้ทำการขุดลอกและทิ้งดินตามระเบียบนี้จะต้องชำระค่าธรรมเนียมในอัตรา ๒๐ (ยี่สิบ) บาทต่อลูกบาศก์เมตร โดยไม่รวมภาษีมูลค่าเพิ่มในกรณีที่มีการเปลี่ยนแปลงที่ทิ้งดินนอกเหนือจากที่กำหนดไว้ตามระเบียบนี้ผู้ประกอบการที่ได้รับอนุญาตต้องชำระค่าธรรมเนียมเพิ่มขึ้นอีกร้อยละ ๒๕ (ยี่สิบห้า)ของอัตราค่าธรรมเนียมข้างต้นข้อ๗ กรณีผู้ประกอบการที่ได้รับอนุญาตดำเนินการขุดลอกดินมากกว่าจำนวนดินที่ได้อนุญาตไว้ผู้ประกอบการจะต้องชำระค่าธรรมเนียมตามจำนวนดินที่เกินกว่าที่ขออนุญาตเป็นจำนวน ๒ เท่าของอัตราค่าธรรมเนียมปกติข้อ๘ การท่าเรือสงวนสิทธิในการคืนเงินค่าธรรมเนียมในกรณีที่ผู้ประกอบการที่ได้รับอนุญาตขุดลอกดินได้น้อยกว่าจำนวนดินที่ได้ขออนุญาตไว้ข้อ๙ ให้รองผู้อำนวยการการท่าเรือแห่งประเทศไทย สายงานกิจการพิเศษรักษาการให้เป็นไปตามระเบียบนี้ และมีอำนาจกำหนดวิธีปฏิบัติ แล้วรายงานให้ผู้อำนวยการการท่าเรือแห่งประเทศไทยทราบประกาศ ณวันที่ ๓๑ มีนาคม พ.ศ. ๒๕๔๘ยงยศ ปาละนิติเสนากรรมการการท่าเรือฯรักษาการในตำแหน่งผู้อำนวยการการท่าเรือแห่งประเทศไทย[เอกสารแนบท้าย]๑.แผนที่กำหนดตำบลที่สำหรับที่ทิ้งดิน (ภาคผนวก ก.)๒.คำร้องขออนุญาตทำการขุดลอกและทิ้งดินภายในอาณาบริเวณของการท่าเรือแห่งประเทศไทย (ภาคผนวกข.)๓.ข้อตกลงการอนุญาตให้ประกอบการขุดลอกและทิ้งดินในอาณาบริเวณของการท่าเรือแห่งประเทศไทย(ภาคผนวก ค.)(ดูข้อมูลจากภาพกฎหมาย)พัชรินทร์/ผู้จัดทำ๒๙ กรกฎาคม ๒๕๔๘ปิยะธิดา/ปรับปรุง๑๔ พฤศจิกายน๒๕๖๐[๑] ราชกิจจานุเบกษาเล่ม ๑๒๒/หน้า ๕๔ ง/หน้า ๗๐/๗ กรกฎาคม ๒๕๔๘